CELEX: 52006PC0664
Language: mt
Date: 2006-11-07
Title: Proposta għal direttiva tal-Parlament ewropew u tal-Kunsill dwar il-protezzjoni tal-ħaddiema mir-riskji konnessi ma' l-esposizzjoni għall-asbestos fuq ix-xogħol (Verżjoni kkodifikata)

Avviż Legali Importanti

|

52006PC0664

Proposta għal direttiva tal-Parlament ewropew u tal-Kunsill dwar il-protezzjoni tal-ħaddiema mir-riskji konnessi ma' l-esposizzjoni għall-asbestos fuq ix-xogħol (Verżjoni kkodifikata)  /* KUMM/2006/0664 finali - COD 2006/0022 */  

	[pic] | KUMMISSJONI TAL-KOMUNITAJIET EWROPEJ |Brussel 7.11.2006KUMM(2006)664 finali2006/0222(COD)Proposta għalDIRETTIVA TAL-PARLAMENT EWROPEW U TAL-KUNSILLdwar il-protezzjoni tal-ħaddiema mir-riskji konnessi ma' l-esposizzjoni għall-asbestos fuq ix-xogħol(Verżjoni kkodifikata)(preżentata mill-Kummissjoni)MEMORANDUM TA’ SPJEGAZZJONI1. Fl-isfond ta’ Ewropa għall-poplu, il-Kummissjoni tisħaq li tissimplifika u tiċċara il-liġi tal-Komunità sabiex tkun iktar ċara u iktar aċċessibbli liċ-ċittadin komuni u b’hekk toffrilu aktar opportunitajiet u ċ-ċans li juża d-drittijiet speċifiċi li tagħtih.Ma jistax jintlaħaq dan il-għan sakemm il-bosta dispożizzjonijiet li ġew emendati ħafna drabi b’mod sostanzjali, jibqgħu imferxin bejn l-att oriġinali u atti segwenti li jemendaw l-oriġinali. Hemm bżonn għalhekk ta’ riċerka mdaqqsa li tqabbel ħafna atti differenti ma’ xulxin sabiex jiġu identifikati r-regoli preżenti.Għalhekk hu essenzjali li ssir kodifikazzjoni ta’ regoli li ġew emendati ta’ sikwit sabiex il-liġi tal-Komunità tkun ċara u trasparenti.2. Għalhekk fl-1 ta’ April 1987 il-Kummissjoni ddeċidiet[1] li tordna lill-persunal tagħha li kull att leġislattiv għandu jiġi kkodifikat wara mhux iktar minn għaxar emendi, u tenfasizza li din hi kundizzjoni minima u li d-dipartimenti għandhom jippruvaw li jikkodifikaw it-testi li huma responsabbli għalihom anke wara inqas emendi biex jiżguraw li r-regoli tal-Komunità huma ċari u jinftiehmu malajr.3. Il-Konklużjoni tal-Presidenza tal-Kunsill Ewropew ta’ Edinburgu (Diċembru 1992) ikkonfermaw dan[2], waqt li saħqu l-importanza tal- kodifikazzjoni għaliex tagħti ċertezza għal-liġi applikabbli.Il-kodifikazzjoni għandha sseħħ skond il-proċedura normali leġislattiva tal-Komunità.Għalkemm l-ebda bidla sostanzjali ma tista’ ssir lill-atti li jiġu kkodifikati , il-Parlament Ewropew, il-Kunsill u l-Kummissjoni qablu permezz ta’ ftehim interistituzzjonali ta’ l-20 ta’ Diċembru 1994 li jistgħu jużaw proċedura mgħaġġla għall-adozzjoni bikrija ta’ atti ta’ kodifikazzjoni.4. L-għan ta’ din il-proposta hu li sseħħ il-kodifikazzjoni tad-Direttiva tal-Kunsill 83/477/KEE tad-19 ta’ Settembru 1983 dwar il-protezzjoni tal-ħaddiema mir-riskji konnessi ma' l-esposizzjoni għall-asbestos fuq ix-xogħol (it-tieni Direttiva individwali skond it-tifsira ta' l-Artikolu 8 tad-Direttiva 80/1107/KEE)[3]. Id-Direttiva l-ġdida tissupera lill-atti varji inkorporati fiha[4]; din il-proposta żżomm il-kontenut kollu ta’ l-atti li qed jiġu kkodifikati u għalhekk kull ma tagħmel hu li tgħaqqadhom bl-emendi formali biss kif meħtieġ mill-eżerċizzju ta’ kodifikazzjoni nnifsu.5. Il-proposta tal- kodifikazzjoni nħasbet a bażi ta’ konsolidazzjoni preliminarja fl-ilsna kollha uffiċjali tad-Direttiva 83/477/KEE u ta’ l-atti li jemendawha, magħmula mill-Uffiċċju għall-Pubblikazzjonijiet Uffiċjali tal-Komunitajiet Ewropej permezz ta’ sistema ta’ pproċessar ta’ data . Fejn l-artikoli ngħataw numri ġodda, il-korrelazzjoni bejn in-numri ġodda u qodma tidher fit-tabella misjuba fl-Anness III tad-Direttiva kkodifikata.Proposta għal 83/477/KEE (adattat)2006/0222(COD)DIRETTIVA TAL-PARLAMENT EWROPEW U TAL-KUNSILLdwar il-protezzjoni tal-ħaddiema mir-riskji konnessi ma' l-esposizzjoni għall-asbestos fuq ix-xogħol(test b’rilevanza ŻEE)IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw t-Trattat li jistabbilixxi l-Komunità Ekonomika Ewropea, u b'mod partikolari l-Artikolu  137(2)  tiegħu,Wara li kkunsidraw il-proposta tal-Kummissjoni,  magħmula wara konsultazzjoni mal-Kumitat ta’ Konsulenza għas-Sigurtà u s-Saħħa fuq il-Post tax-Xogħol ,Wara li kkunsidraw l-opinjoni tal-Kunsill Ekonomiku u Soċjali Ewropew[5], Wara li kkonsultaw lill-Kumitat tar-Reġjuni,  Skond il-proċedura stabbilita fl-Artikolu 251 tat-Trattat[6], Billi:1.  Id-Direttiva 83/477/KEE tal-Kunsill tad-19 ta’ Settembru 1983 dwar il-protezzjoni tal-ħaddiema mir-riskji konnessi ma’ l-esposizzjoni għall-asbestos fuq ix-xogħol (it-tieni Direttiva individwali skond it-tifsira ta’ l-Artikolu 8 tad-Direttiva 80/1107/KEE)[7] ġiet emendata diversi drabi u b’mod sostanzjali[8]. Għal raġunijiet ta’ ċarezza u ta’ kontinwità jkun aħjar, illi ssir il-kodifikazzjoni ta’ l-imsemmija Direttiva. 98/24/KE premessa 32.  It-titjib tas-sigurtà, l-iġjene u s-saħħa tal-ħaddiema fuq ix-xogħol huwa għan illi ma għandux ikun subordinat għal konsiderazzjonijiet purament ekonomiċi. 98/24/KE premessa 43.  Ir-rispett għall-ħtiġijiet minimi dwar il-protezzjoni tas-saħħa u s-sigurtà tal-ħaddiema mir-riskji li għandhom x’jaqsmu ma’ l-aġenti kimiċi jimmira illi jiżgura mhux biss il-protezzjoni tas-saħħa u s-sigurtà ta’ kull ħaddiem individwali imma wkoll li jipprovdi livell minimu ta’ protezzjoni għall-ħaddiema kollha fil-Komunità li jevita kull tgħawwiġ possibli fil-qasam tal-kompetizzjoni. 98/24/KE premessa 54.  Għandu jiġi stabbilit għall-Komunità kollha livell konsistenti ta' protezzjoni mir-riskji li għandhom x'jaqsmu ma' l-aġenti kimiċi. Dan il-livell ta' protezzjoni għandu jiġi ffissat mhux permezz ta' ħtiġijiet dettaljati preskrittivi imma minn qafas ta' prinċipji ġenerali li jgħinu lill-Istati Membri sabiex japplikaw il-ħtiġijiet minimi b'mod konsistenti. 83/477/KEE premessa 35.  L-asbestos huwa sustanza li tagħmel id-deni li tinsab f'numru kbir ta' ċirkustanzi fuq ix-xogħol. Għalhekk huma ħafna l-ħaddiema esposti għal riskju potenzjali għal saħħithom. Il-kroċidolite huwa kkunsidrat tip ta' asbestos li huwa perikoluż ħafna. 83/477/KEE premessi 1 u 4 (adattat)6.  Għalkemm it-tagħrif xjentifiku kurrenti mhux tali li jista' jiġi stabbilit livell li taħtu ma jibqgħux jeżistu r-riskji għas-saħħa, tnaqqis fl-esposizzjoni għall-asbestos għandu madanakollu jnaqqas ir-riskju li wieħed jiżviluppa mard konness ma' l-asbestos.  Huwa għalhekk neċessarju li jitwaqqfu proċeduri speċifiċi armonizzati li għandhom x’jaqsmu mal-protezzjoni tal-ħaddiema fir-rigward ta’ l-asbestos.  Din id-Direttiva tinkludi kondizzjonijiet minimi li ser jiġu eżaminati mill-ġdid fuq il-bażi ta' l-esperjenza miksuba u l-iżviluppi fit-teknoloġija f'dan il-qasam. 83/477/KEE premessa 57.  Il-mikroskopija ottika, għalkemm ma tippermettix l-għadd ta' l-iżgħar fibri li jagħmlu ħsara lis-saħħa, hija l-metodu li bħalissa qed jiġi aktar użat għat-tkejjil normali ta' l-asbestos. 83/477/KEE premessa 68.  Miżuri preventivi għall-protezzjoni tas-saħħa tal-ħaddiema li huma esposti għall-asbestos u r-rabta maħsuba mill-Istati Membri f'dak li għandu x'jaqsam il-ħarsien ta' saħħithom, huma importanti. 2003/18/KE premessa 69.  Sabiex tiġi assigurata kjarezza fid-definizzjoni tal-fibri, dawn għandhom ikunu definiti mill-ġdid jew f’termini mineraloġiċi jew fir-rigward tan-numru tas-Servizz Kimiku Astratt (CAS) tagħhom. 2003/18/KE premessa 710.  Mingħajr preġudizzju għad-dispożizzjonijiet l-oħra tal-Komunità li jikkonċernaw il-marketing u l-użu ta’ l-asbestos, l-illimitar ta’ l-attivitajiet li jinvolvu esposizzjoni għall-asbestos għandu jkollu rwol importanti ħafna fil-prevenzjoni ta’ mard assoċjat ma’ dik l-esposizzjoni. 2003/18/KE premessa 811.  Is-sistema ta’ notifika għal attivitajiet li jinvolvu esposizzjoni għall-asbestos għandha tiġi adattata għal sitwazzjonijiet ġodda tax-xogħol. 2003/18/KE premessa 912.  Huwa importanti li jiġu eliminati attivitajiet li jesponu l-ħaddiema għall-fibri ta’ l-asbestos matul l-estrazzjoni ta’ asbestos jew il-manifattura u l-ipproċessar ta’ prodotti ta’ l-asbestos jew il-manifattura u l-ipproċessar ta’ prodotti li jkun fihom fibri ta’ l-asbestos miżjuda apposta, minħabba l-livell għoli tagħhom u li ma jistgħax jiġi prevvist ta’ esposizzjoni. 2003/18/KE premessa 10 (adattat)13.  Waqt li jingħata kont tal-kapaċità teknika l-arktar reċenti, huwa meħtieġ li tiġi speċifikata il-metodoloġija tal-kampjonar użata biex tkejjel il-livell ta’ asbestos fl-arja u l-metodu ta’ kif jingħaddu l-fibri. 2003/18/KE premessa 11 (adattat)91/382/KEE premessa 614.  Għalkemm s’issa għadu ma kienx possibbli li tiġi identifikata l-għatba ta’ esposizzjoni li taħtha l-asbestos ma jinvolviex ir-riskju tal-kanċer, il-protezzjoni tal-ħaddiema għandha tittejjeb  u għandu jitnaqqas għal livell minimu il-livell  il-valur tal-limitu għall-esposizzjoni okkupazzjonali għall-asbestos. 2003/18/KE premessa 1215.  L-impjegati għandhom ikunu meħtieġa li jirrekordjaw, qabel il-bidu ta’ xi proġett ta’ tneħħija ta’ asbestos, il-presenza jew il-presenza preżunta ta’ asbestos f’bini jew stallazzjonijiet u jikkomunikaw din l-informazzjoni lill-oħrajn li jistgħu jkunu esposti għall-asbestos bħala riżultat ta’ l-użu tiegħu, tal-manutenzjoni jew ta’ attivitajiet oħrajn fi jew fuq il-bini. 2003/18/KE premessa 1316.  Għandu jiġi assigurat li d-demolizzjoni jew ix-xogħol ta’ tneħħija ta’ l-asbestos jitwettaq minn impriżi li huma familjari mal-prekawzjonijiet kollha li għandhom jittieħdu biex jiġu protetti l-ħaddiema. 2003/18/KE premessa 1417.  Taħriġ speċjali għall-ħaddiema esposti jew li x’aktarx ikunu esposti għall-asbestos għandu jiġi provdut sabiex jikkontribwixxi sinjifikament għat-tnaqqis tar-riskji relatati ma’ dik l-esposizzjoni. 2003/18/KE premessa 16 (adattat)18.  Bil-ħsieb tal-kxif kmieni ta’ patoloġiji marbuta ma’ l-asbestos ir-rakkomandazzjonijiet prattiċi dwar is-sorveljanza klinika ta’ ħaddiema esponuti għandhom ikunu aġġornati fid-dawl tal-kompetenza medika l-aktar reċenti. 2003/18/KE premessa 1719.  L-objettiv ta’ l-azzjoni proposta, jiġifieri t-titjib fil-protezzjoni tal-ħaddiema mir-riskji relatati ma’ l-esposizzjoni ta’ asbestos fuq ix-xogħol, ma jistgħax jinkiseb suffiċjentement mill-Istati Membri u jista’ għalhekk, minħabba l-iskala u l-effetti ta’ l-azzjoni, jinkiseb aħjar fil-livell tal-Komunità, il-Komunità tista’ tadotta miżuri, skond il-prinċipju tas-sussidjarjetà kif preskritt fl-Artikolu 5 tat-Trattat. Skond il-prinċipju tal-proporzjonalità kif preskritt f’dak l-Artikolu, din id-Direttiva ma tmurx ‘l hinn minn dak li huwa meħtieġ biex jinkiseb dak l-objettiv. 2003/18/KE premessi 18 u 19 (adattat)20.   Id-disposizzjonijiet  li jinsabu f’din id-Direttiva jikkostitwixxu kontribuzzjoni konkreta lejn il-ħolqien ta’ dimensjoni soċjali fis-suq intern Dawn  id-disposizzjonijiet  huma limitati għall-minimu sabiex ma jimponux piż żejjed fuq il-ħolqien u l-iżvilupp ta’ intrapriżi żgħar u ta’ daqs medju,21.  Din id-direttiva hi mingħajr preġudizzju għall-obbligazzjonijiet ta’ l-Istati Membri li jikkonċernaw il-limiti ta’ żmien għat-traspoizzjoni fid-dritt nazzjonali tad-direttivi msemmija fl-Anness II, Taqsima B, 83/477/KEE (adattat)ADOTTAW DIN ID-DIRETTIVA:L-Artikolu 11. Din id-Direttiva, għandha bħala l-għan tagħha l-protezzjoni tal-ħaddiema kontra r-riskji għal saħħithom, inkluża l-prevenzjoni ta' riskji ta' din ix-xorta, li jiġu jew aktarx jiġu mill-fatt li jkunu esposti għall-asbestos fuq ix-xogħol.Tistabbilixxi il-limitu  ta’ din l-esposizzjoni  kif ukoll kondizzjonijiet oħra speċifiċi.2. Din id-Direttiva hija mingħajr preġudizzju għad-dritt ta' l-Istati Membri li japplikaw jew idaħħlu liġijiet, regolamenti jew dispożizzjonijiet amministrattivi li jagħtu protezzjoni ikbar għall-ħaddiema, b'mod partikolari f'dak li għandu x'jaqsam mal-bdil ta' l-asbestos b'sostituti anqas perikolużi. 2003/18/KE Art. 1, punt 2L-Artikolu 2Għall-għanijiet ta’ din id-Direttiva, «asbestos» tfisser is-silikati fibrużi li ġejjin:a) Asbestos actinolite, CAS Nru 77536–66–4[9];b) Asbestos gruenerite (amosite) CAS Nru 12172–73–5[10];ċ) Asbestos anthophyllite, CAS Nru 77536–67–5[11];d) Chrysotile, CAS Nru 12001–29–5[12];e) Crocidolite, CAS Nru 12001–28–4[13];f) Asbestos tremolite, CAS Nru 77536–68–6[14]. 83/477/KEEL-Artikolu 31. Din id-Direttiva tapplika għall-attivitajiet li fihom il-ħaddiema huma jew jistgħu jkunu esposti waqt xogħolhom għat-trab li jiġi mill-asbestos jew materjali li fihom l-asbestos.2. Fil-każ ta' kull attività li x'aktarx tinvolvi xi riskju li jiġu esposti għat-trab li jiġi mill-asbestos jew xi materjali li jkun fihom l-asbestos, dan ir-riskju għandu jiġi stmat b'mod li tiġi stabbilita n-natura jew il-grad ta' l-esposizzjoni għat-trab li ġej mill-asbestos jew minn materjali li fihom l-asbestos. 2003/18/KE Art. 1, punt 3(a)(adattat)3. B’dan illi l-esposizzjoni tal-ħaddiema jkun sporadiku u ta’ intensità baxxa, u meta jkun ċar mir-riżultati ta’ l-istima tar-riskju msemmija fil-paragrafu 2 li l-limitu ta’ l-esposizzjoni għall-asbestos m’għandux jinqabeż fl-arja taż-żona tax-xogħol, l-Artikoli 4, 18 u 19 jistgħu jiġu skartati meta x-xogħol jinvolvi:(a) attivitajiet ta’ manutenzjoni qasira, mhux kontinwa li fihom jintmissu biss materjali li li ma jinkisrux malajr;(b) it-tneħħija mingħajr deterjorazzjoni ta’ materjali mhux degradati li fihom il-fibri ta’ l-asbestos huma mqabbda sew mal-matriċi;(ċ) enkapsulazzjoni jew issiġillar ta’ materjali li jkun fihom l-asbestos li huma f’kondizzjoni tajba;(d) immonitorjar ta’ l-arja u kontroll, u l-ġbir ta’ kampjuni biex jiġi aċċertat jekk materjal speċifiku jkunx fih l-asbestos. 2003/18/KE Art. 1, punt 3(b)4. L-Istati Membri għandhom, wara konsultazzjoni ma’ l-imsieħba soċjali, skond il-liġi u l-prattika nazzjonali jippreskrivu linji gwida prattiċi għall-istabbiliment ta’ esposizzjoni sporadika u ta’ intensità baxxa, hekk kif provdut fil-paragrafu 3. 83/477/KEE (adattat)5. L-istima li hemm ipprovduta fil-paragrafu 2 għandha tkun soġġetta għal konsultazzjoni mal-ħaddiema u/jew ir-rappreżentanti tagħhom fl-impriża jew fl-istabbiliment u għandhom jerġgħu jiġu eżaminati meta jkun hemm raġuni li wieħed jaħseb li mhijiex korretta jew hemm xi bdil materjali fix-xogħol.L-Artikolu 41. Bla ħsara għall-Artikolu 3(3), għandhom jittieħdu miżuri  skond il-paragrafi 2 sa 5 .2. L-attivitajiet imsemmija fl-Artikolu 3(1) għandhom jiġu rregolati b'sistema ta' notifika amministrata mill-awtorità responsabbli ta' l-Istat Membru. 2003/18/KE Art. 1, punt 4(a) (adattat)3. In-notifikazzjoni  skond il-paragrafu 2  għandha tintbagħat minn min iħaddem lill-awtorità responsabbli ta’ l-Istati Membri, qabel ma jinbeda x-xogħol, skond il-liġijiet, ir-regolamenti u d-dispożizzjonijiet amministrattivi nazzjonali.Id-deskirzzjoni għandha tinkludi ta’ l-anqas deskrizzjoni qasira ta’:(a) il-lokazzjoni u s-sit tax-xogħol;(b) it-tip u l-kwantitajiet ta’ asbestos użati jew immaniġġati;(ċ) l-attivitajiet u l-proċessi involuti;(d) in-numru ta’ ħaddiema involuti;(e) id-data tal-bidu tax-xogħol u t-tul ta’ żmien;(f) miżuri meħuda biex jillimitaw l-esposizzjoni tal-ħaddiema għall-asbestos. 83/477/KEE (adattat)4. Il-ħaddiema u/jew ir-rappreżentanti tagħhom fl-impriżi jew fl-istabbilimenti għandhom ikollhom aċċess għad-dokumenti li jaqgħu taħt in-notifika  msemmija fit-tieni paragrafu  li jinteressaw l-impriża jew l-istabbiliment tagħhom stess b'mod konformi mal-liġijiet nazzjonali. 2003/18/KE Art. 1, punt 25. Kull darba li bidla fil-kondizzjonijiet tax-xogħol x’aktarx li tirriżulta f’żieda sinjifikanti f’esposizzjoni għat-trab ta’ l-asbestos jew materjali li jkun fihom l- asbestos, għandha tintbagħat notifikazzjoni ġdida. 91/382/KEE Art. 1, punt 2L-Artikolu 5L-applikazzjoni ta' l-asbestos bi proċess ta' traxxix u proċeduri ta' xogħol li jinvolvu l-użu ta' materjali iżolanti jew li jwaqqfu l-ħsejjes ta' densità baxxa (anqas minn 1g/ċm3) li jkun jinsab fihom l-asbestos jiġu pprojbiti. 2003/18/KE Art. 1, punt 5Mingħajr preġudizzju għall-applikazzjoni ta’ dispożizzjonijiet oħra tal-Komunità dwar il- marketing u l-użu ta’ l-asbestos, attivitajiet li jesponu lill-ħaddiema għall-fibri ta’ l-asbestos matul l-estrazzjoni ta’ asbestos jew il-manifattura u l-ipproċessar ta’ prodotti ta’ l-asbestos jew il-manifattura u l-ipproċessar ta’ prodotti li jkun fihom asbestos miżjud apposta għandhom ikunu projbiti, bl-eċċezzjoni tat-trattament u d-disponiment ta’ prodotti li jirriżultaw mid-demolizzjoni u t-tneħħija ta’ l-asbestos. 2003/18/KE Art. 1, punt 6 (adattat)L-Artikolu 6Għall-attivitajiet kollha msemmija fl-Artikolu 3(1), l-esposizzjoni ta’ ħaddiema għal trab li joħroġ mill-asbestos jew materjali li jkun fihom l-asbestos fuq il-post tax-xogħol għandha titnaqqas għal minimu u f’kull każ taħt il-limitu tal-valur preskritt fl-Artikolu 8, b’mod partikolari permezz tal-miżuri li ġejjin:(a) in-numru ta’ ħaddiema esposti jew x’aktarx li jkunu esposti għat-trab li joħroġ mill-asbestos jew materjali li jkun fihom l-asbestos għandu jkun limitat għall-figura l-aktar baxxa possibbli;(b) il-proċessi tax-xogħol għandhom ikunu disinjati biex ma jipproduċux trab ta’ l-asbestos jew, jekk dan ikun impossibbli, li jiġi evitat ir-rilaxx ta’ trab ta’ l-asbestos fl-arja;(c) il-postijiet kollha u l-apparat involut fit-trattament ta’ asbestos għandu jkun kapaċi li jiġi regolarment u effettivament imnaddaf u mantnut;(d) l-asbestos jew materjal li fih l-asbestos li jiġġenera t-trab għandu jiġi maħżun u trasportat f’pakketti ssiġillati kif imiss;(e) l-iskart għandu jinġabar u jitneħħa mill-post tax-xogħol kemm jista’ jkun malajr f’pakketti ssiġillati kif imiss b’tabelli li jindikaw li jkun fihom l-asbestos;din il-miżura ma tapplikax għal attivitajiet tal-minjieri;dak ir-rimi għandu mbagħad jiġi ttrattat skond id-Direttiva tal-Kunsill 91/689/KEE[15]. 2003/18/KE Art. 1, punt 7L-Artikolu 71. Skond ir-riżultati ta’ l-stima inizjali tar-riskju, u sabiex tiġi assigurata konformità mal-limitu tal-valur preskritt fl-Artikolu 8, il-kejl tal-fibri ta’ l-asbestos fl-arja fil-post tax-xogħol għandu jitwettaq regolarment.2. Il-kampjonar għandu jkun rappresentattiv ta’ l-esposizzjoni personali tal-ħaddiema għal trab li joħroġ mill-asbestos jew materjali li jkun fihom l-asbestos.3. Il-kampjonar għandu jitwettaq wara konsultazzjoni mal-ħaddiema u/jew ir-rappreżentanti tagħhom f’impriżi.4. Il-kampjonar għandu jitwettaq minn persunal kwalifikat kif imiss. Il-kampjuni meħuda għandhom sussegwentement ikunu analizzati, skond il-paragrafu 6, f’laboratorji mgħammra biex jingħaddu l-fibri.5. It-tul ta’ żmien tal-kampjonar għandu jkun tali li esposizzjoni rappresentattiva tista’ tiġi stabbilita għal perjodu ta’ referenza ta’ tmien sigħat (xift wieħed) permezz ta’ kejl jew kalkolazzjonijiet peżati skond il-ħin.6. L-għadd tal-fibri għandu jitwettaq kull fejn possibbli permezz ta’ phase-contrast microscope (PCM) skond il-metodu rakkomandat ta’ l-1997 Organizzazzjoni Dinjija tas-Saħħa (WHO)[16] jew xi metodu ieħor li jagħti riżultati ekwivalenti.Għall-għanijiet tal-kejl ta’ l-asbestos fl-arja, kif imsemmija fl-ewwel paragrafu, għandhom jiġu kkunsidrati biss dawk il-fibri biss b’tul ta’ aktar minn 5 mikrometri, wisa’ ta’ inqas minn 3 mikrometri u proporzjon ta’ tul/wisa’ akbar minn 3:1.. 2003/18/KE Art. 1, punt 8L-Artikolu 8Min iħaddem għandu jassigura li ebda ħaddiem ma jiġi espost għall-konċentrazzjoni fl-arja ta’ asbestos li teċċedi ż-0,1 fibri kull cm3 fuq medja ta’ perjodu ta’ tmien (8) sigħat peżat skond il-ħin (TWA). 91/382/KEE Art. 1, punt 5L-Artikolu 9 98/24/KE Art. 13, punt 2(b) (adattat)L-emendi meħtieġa sabiex jaddattaw  l-Anness I ta’  din id-Direttiva għall-progress tekniku għandhom jiġu adottati skond il-proċedura stabbilita fl-Artikolu 17  (2)  tad-Direttiva tal-Kunsill 89/391/KEE[17]. 83/477/KEE 2003/18/KE Art. 1, punt 10(a)L-Artikolu 101.  Fejn il-limitu tal-valur preskritt fl-Artikolu 8 jinqabeż, ir-raġunijiet għaliex il-limitu jkun inqabeż għandhom jiġu identifikati u miżuri adattati biex tiġi rimedjata s-sitwazzjoni għandom jittieħdu mill-aktar fis possibbli. Ma jistax jibqa' jsir xogħol fl-arja affetwata sakemm ma jkunux ittieħdu l-miżuri xierqa għall-protezzjoni tal-ħaddiema interessati.2. Biex jiġi kkontrollat kemm huma effettivi l-miżuri msemmija fl-ewwel taqsima tal-paragrafu 1, għandhom jiġu stabbiliti għal darb'oħra u minnufih il-konċentrazzjonijiet ta' l-asbestos fl-arja. 2003/18/KE Art. 1, punt 10(b)3. Fejn l-esposizzjoni ma tistgħax titnaqqas b’mezzi oħra u fejn il-konformità mal-limitu tal-valur tagħmel meħtieġ l-ilbies ta’ apparat tan-nifs individwali protettiv, dan m’għandux ikun permanenti u għandu jinżamm għall-minimu strett meħtieġ għal kull ħaddiem. Matul perjodi ta’ xogħol li jeħtieġu l-użu ta’ dak l-apparat, għandha ssir dispożizzjoni għal perjodi ta’ mistrieħ adattati għall-kondizzjonijiet fiżiċi u klimatoloġiċi u, fejn relevanti, b’konsultazzjoni mal-ħaddiema u/jew ir-rappreżentanti tagħhom, skond il-liġijiet u l-prattika nazzjonali. 2003/18/KE Art. 1, punt 11 (adattat)L-Artikolu 11Qabel ma jinbeda xogħol ta’ demolizzjoni jew manutenzjoni, min iħaddem għandu jieħu, fejn xieraq , billi jikseb informazzjoni mis-sidien tal-post, il-passi kollha meħtieġa biex jidentifika materjali preżunti li fihom l-asbestos.Jekk ikun hemm xi dubju dwar il-presenza ta’ asbestos f’materjal jew kostruzzjoni, id-dispożizzjonijiet applikabbli ta’ din id-Direttiva għandhom jiġu osservati. 83/477/KEEL-Artikolu 12 2003/18/KE Art. 1, punt 12Fil-każ ta’ ċerti attivitajiet bħal demolizzjoni, tneħħija, tiswija u manutenzjoni li fir-rigward tagħhom ikun prevvist li l-limitu tal-valur stipulat fl-Artikolu 8 jinqabeż minkejja l-użu ta’ miżuri tekniċi preventivi għall-illimitar ta’ asbestos f’konċentrazzjoni ta’ arja, min iħaddem għandu jistabbilixxi l-miżuri maħsuba biex tiġi assigurata l-protezzjoni tal-ħaddiema waqt li jkunu qed jaħdmu f’dawk l-attivitajiet, b’mod partikolari dan li ġej:(a) il-ħaddiema għandu jinħarġilhom apparat respiratorju adattat u apparat ieħor personali protettiv, li għandu jintlibes, u(b) għandhom jitqiegħdu sinjali ta’ twissija li juri li huwa prevvist li l-limitu tal-valur preskritt fl-Artikolu 8 sejjer jinqabeż, u(ċ) it-tixrid ta’ trab li joħroġ mill-asbestos jew materjali li fihom l-asbestos barra l-post jew is-sit ta’ l-azzjoni għandu jkun prevenut. 83/477/KEEIl-ħaddiema u/jew ir-rappreżentanti tagħhom fl-impriża jew fl-istabbilment għandhom jiġu kkonsultati dwar dawn il-miżuri qabel ma jsiru l-attivitajiet ikkonċernati.L-Artikolu 131. Għandu jitfassal pjan ta' xogħol qabel ma jinbeda xi xogħol ta' twaqqigħ jew xogħol ta' tneħħija ta' l-asbestos u/jew ta' prodotti li jkun fihom l-asbestos minn bini, strutturi, impjanti jew installazzjonijiet jew minn vapuri. 2003/18/KE Art. 1, punt 13 (adattat)2. Il-pjan imsemmi fil-paragrafu 1 għandu jippreskrivi l-miżuri meħtieġa biex jassiguraw is-sigurtà u s-saħħa tal-ħaddiema fuq il-post tax-xogħol.Il-pjan għandu b’mod partikolari jispeċifika li:a) asbestos u/jew prodotti li fihom l-asbestos għandhom jitneħħew qabel ma tiġi applikata t-teknika tad-demolizzjoni, ħlief fejn dan joħloq riskju akbar għall-ħaddiema milli jekk l-asbestos jew il-prodotti li fhiom l-asbestos jitħallew fil-post;b) l-apparat personali protettiv imsemmi fl-Artikolu 12(1)(a) għandu jkun provdut, fejn meħtieġ;ċ) meta x-xogħol jew id-demolizzjoni jew tneħħija ta’ l-asbestos ikun tlesta, l-assenza ta’ riskji ta’ esposizzjoni għall-asbestos fil-post tax-xogħol għandha tiġi verifikata b’konformità mal-leġislazzjoni u l-prattika nazzjonali. 91/382/KEE Art. 1, punt 6(a)Fuq it-talba ta' l-awtoritajiet kompetenti, il-pjan għandu jinsab fih informazzjoni dwar dan li ġej:a) in-natura tax-xogħol u kemm x'aktarx li jdum sejjer;b) il-post fejn isir ix-xogħol;ċ) il-metodi applikati meta x-xogħol jinvolvi l-immaniġġar ta' l-asbestos jew ta' materjali li jkun jinsab fihom l-asbestos;d) il-karatteristiċi tat-tagħmir użat għal:i) protezzjoni u d-dekontaminazzjoni ta' dawk li qed jagħmlu x-xogħol,ii) protezzjoni tal-persuni l-oħra preżenti jew qrib tal-post tax-xogħol. 91/382/KEE Art. 1, punt 6(b)3. Fuq it-talba ta' l-awtoritajiet kompetenti, il-pjan imsemmi fil-paragrafu 1 għandu jiġi nnotifikat lilhom qabel il-bidu tax-xogħol proġettat. 2003/18/KE Art. 1, punt 14L-Artikolu 141. Min iħaddem għandu jipprovdi taħriġ adattat għall-ħaddiema kollha li huma, jew li x’aktarx ikunu, esposti għal trab li jkun fih l-asbestos. Dak it-t aħriġ għandu jkun provdut f’intervalli regolari u bla ebda spiża għall-ħaddiema.2. Il-kontenut tat-taħriġ għandu jkun jiftiehem faċilment mill-ħaddiema. Għandu jippermettilhom li jiksbu l-għerf meħtieġ u l-kapaċitajiet f’termini ta’ prevenzjoni u sigurtà, partikolarment fir-rigward ta’:(a) il-proprjetajiet ta’ l-asbestos u l-effetti tiegħu fuq is-saħħa, inkluż l-effett sinerġistiku tat-tipjip;(b) it-tipi ta’ prodotti u materjali li x’aktarx ikun fihom l-asbestos;(ċ) l-operazzjonijiet li jistgħu jirriżultaw f’esposizzjoni għall-asbestos u l-importanza ta’ kontrolli preventivi biex tiġi minimizzata l-esposizzjoni;(d) prattiċi ta’ xogħol bla perikolu, kontrolli u apparat protettiv;(e) ir-rwol xieraq, l-għażla, is-selezzjoni, il-limitazzjonijiet u l-użu kif imiss ta’ apparat respiratorju;(f) proċeduri ta’ emerġenza;(g) proċeduri ta’ dekontaminazzjoni;(h) rimi ta’ l-iskart;(i) ħtiġiet ta’ eżami mediku.3. Linji gwida prattiċi għat-taħriġ ta’ ħaddiema li jneħħu l-asbestos għandhom ikunu żviluppati fil-livell tal-Komunità.Artikolu 15Qabel ma jitwettaq xogħol ta’ demolizzjoni jew tneħħija ta’ asbestos, id-ditti għandhom jipprovdu evidenza ta’ l-abbiltà tagħhom f’dan il-qasam. L-evidenza għandha tiġi stabbilita skond il-liġijiet u/jew prattika nazzjonali. 83/477/KEEL-Artikolu 161. Fil-każ ta' l-attivitajiet kollha msemmija fl-Artikolu 3(1), u bla ħsara għall-Artikolu 3(3), għandhom jittieħdu l-miżuri xierqa biex jiżguraw li:(a) il-postijiet fejn isiru l-attivitajiet msemmija aktar 'il fuq għandhom:(i) ikunu mmarkati b'mod ċar u indikati b'sinjali ta' twissija;(ii) ma jkunux aċċessibbli għall-ħaddiema ħlief għal dawk li għandhom bżonn jidħlu fihom minħabba x-xogħol jew id-dmirijiet tagħhom;(iii) ikunu oqsma fejn ma jkunx hemm tipjip;(b) jitwarrbu oqsma fejn il-ħaddiema jistgħu jieklu u jixorbu mingħajr ir-riskju ta' tniġġis mit-trab ta' l-asbestos;(ċ) il-ħaddiema jiġu pprovduti b'ilbies tax-xogħol xieraq jew protettiv; dan l-ilbies tax-xogħol jew protettiv jibqa' ġewwa l-impriża; iżda, jista' jinħasel fi stabbilimenti barra l-impriza li huma mgħammra għal dan it-tip ta' xogħol kemm-il darba l-impriża stess ma tagħmilx it-tindif; f'dak il-każ l-ilbies għandu jinġarr f'kontenituri magħluqa;(d) jiġu pprovduti postijiet separati għaż-żamma ta' l-ilbies tax-xogħol jew protettiv u l-ilbies ta' barra;(e) il-ħaddiema jiġu pprovduti b'faċilitajiet xierqa għall-ħasil u twaletta, inklużi doċoċ fil każ ta' ħidmiet fit-trab;(f) it-tagħmir protettiv jitqiegħed f'post definit tajjeb u jiġi kkontrollat u mnaddaf wara kull darba li jintuża; għandhom jittieħdu l-miżuri xierqa biex jissewwa jew jinbidel tagħmir difettuż qabel ma jerġa' jintuża.2. Il-ħaddiema ma jistgħux jiġu mġiegħla jħallsu għan-nefqa tal-miżuri meħuda skond il-paragrafu 1.L-Artikolu 171. Fil-każ ta' l-attivitajiet imsemmija fl-Artikolu 3(1), għandhom jittieħdu l-miżuri xierqa biex jiżguraw li l-ħaddiema u r-rappreżentanti tagħhom fl-impriża jew fl-istabbiliment jirċievu informazzjoni xierqa dwar:(a) ir-riskji potenzjali għas-saħħa meta jiġu esposti għat-trab li jiġi mill-asbestos jew minn materjali li jkun fihom l-asbestos;(b) l-eżistenza ta' limiti statutorji u l-ħtieġa li l-atmosfera tkun immonitorjata;(ċ) il-kondizzjonijiet ta' iġjene mitluba, inkluża l-ħtieġa li ma jsirx tipjip;(d) il-prekawzjonijiet li għandhom jittieħdu f'dak li għandu x'jaqsam ma' l-ilbies u l-użu ta' tagħmir u ħwejjeġ protettivi;(e) il-prekawzjonijiet speċjali maħsuba biex inaqqsu kemm jista' jkun il-livell ta' esposizzjoni għall-asbestos.2. Barra mill-miżuri msemmija fil-paragrafu 1, u bla ħsara għall-Artikolu 3, għandhom jittieħdu miżuri xierqa li jiżguraw li:(a) il-ħaddiema u/jew ir-rappreżentanti tagħhom fl-impriża jew fl-istabbiliment ikollhom aċċess għar-riżultati tat-tkejjil tal-konċentrazzjoni ta' l-asbestos fl-arja u jistgħu jingħataw tifsiriet ta' xi jfissru dawk ir-riżultati, 2003/18/KE Art. 1, punt 15(b) jekk ir-riżultati jeċċedu l-limitu tal-valur preskritt fl-Artikolu 8 il-ħaddiema konċernati u r-rappreżentanti tagħhom fl-impriża jew stabbiliment ikunu informati kemm jista’ jkun malajr bil-fatt u r-raġunijiet għal dan u l-ħaddiema u/jew ir-rappreżentanti tagħhom fl-impriża jew stabbiliment ikunu konsultati dwar il-miżuri li għandhom jittieħdu jew, f’emerġenza, jiġi infurmati bil-miżuri li jkunu ttieħdu. 83/477/KEE (adattat) 98/24/KE Art. 13, punt 2(ċ)L-Artikolu 181. Bla ħsara għall-Artikolu 3(3) għandhom jittieħdu l-miżuri  mniżżla fil-paragrafi 2 sa 5 :2. Għandha tkun disponibbli stima ta' l-istat tas-saħħa ta' kull ħaddiem qabel ma jibdew ikunu esposti għall-asbestos jew għall-materjali li jkun fihom l-asbestos fuq il-post tax-xogħol.Din l-istima għandha tinkludi eżami speċifiku tas-sider. L-Anness I jagħti rakkomandazzjonijiet prattiċi li l-Istati Membri jistgħu jirriferu għalihom għas-sorveljanza klinika tal-ħaddiema; dawn ir-rakkomandazzjonijiet għandhom jiġu adattati għall-progress tekniku  skond il-proċedura stabbilita fl-Artikolu 17  (2)  tad-Direttiva 89/391/KEE .Stima ġdida għandha tkun disponibbli għal lanqas darba kull tliet snin sakemm tkompli l-esposizzjoni.Rekord individwali tas-saħħa għandu jitwaqqaf skond il-liġijiet u d-drawwiet nazzjonali għal kull ħaddiem imsemmi fl-ewwel taqsima tal-paragrafu;3. Wara s-sorveljanza klinika msemmija fit-tieni nċiż tal-paragrafu 2, it-tabib jew l-awtorità responsabbli għas-sorveljanza medika tal-ħaddiema għandhom, skond il-liġijiet nazzjonali, jagħtu parir dwar jew jistabbilixxu l-miżuri individwali protettivi jew preventivi li għandhom jittieħdu.Dawn il-miżuri jistgħu jinkludu, fejn huwa xieraq, it-tneħħija tal-ħaddiem ikkonċernat minn kwalunkwe esposizzjoni għat-trab ġej mill-asbestos jew mill-materjali li jkollhom l-asbestos. 2003/18/KE Art. 1, paragrafu 164. Informazzjoni u pariri għandhom jingħataw lill-ħaddiema fir-rigward ta’ xi stima tas-saħħa tagħhom li jistgħu jgħaddu minnha wara t-tmiem ta’ l-esposizzjoni.It-tabib jew l-awtorità responsabbli għas-sorveljanza medika ta’ ħaddiema jista’ jindika li s-sorveljanza medika għandha tkompli wara t-tmiem ta’ l-esposizzjoni sakemm huma jqisu li dan ikun meħtieġ biex tiġi salvagwardata s-saħħa tal-persuna konċernata.Dik is-sorveljanza li tkompli għandha titwettaq skond il-liġijiet u l-prattiċi ta’ l-Istati Membri individwali. 83/477/KEE (adattat)5. Il-ħaddiem ikkonċernat jew min iħaddmu jista' jitlob li l-istima msemmija  fil-paragrafu 2  tiġi reveduta b'mod konformi mal-liġijiet nazzjonali.L-Artikolu 191. Bla ħsara għall-Artikolu 3(3) għandhom jittieħdu l-miżuri  minżżla fil-paragrafi 2 sa 4 :2. Min iħaddem irid idaħħal lill-ħaddiema li jkunu responsabbli li jagħmlu l-attivitajiet imsemmija fl-Artikolu 3(1) f'reġistru, li jindika n-natura u d-dewmien ta' l-attività u l-livell ta' l-esposizzjoni. It-tabib u/jew l-awtorità responsabbli għas-sorveljanza medika għandhom ikollhom aċċess għal dan ir-reġistru. Kull ħaddiem għandu jkollu aċċess għar-riżultati fir-reġistru li għandhom x'jaqsmu miegħu personalment. Il-ħaddiema u/jew ir-rappreżentanti tagħhom għandhom jkollhom aċċess għall-informazzjoni anonima u kollettiva li jkun hemm fir-reġistru. 2003/18/KE Art. 1, punt 17 (adattat)3. Ir-reġistru msemmi  fil-paragrafu 2  u  rekords  mediċi msemmija fl-Artikolu 18  (2), ir-raba’ nċiż,  għandhom jinżammu għal ta’ l-anqas 40 sena wara t-tmiem ta’ l-esposizzjoni, skond il-liġijiet u/jew il-prattika nazzjonali. 2003/18/KE Art. 1, punt 18 (adattat)4. Id-dokumenti msemmija  fil-paragrafu 3  għandhom jintgħamlu disponibbli għall-awtorità responsabbli fil-każi fejn l-impriża ma tibqax tinnegozja, skond il-liġijiet u/jew il-prattika nazzjonali. 2003/18/KE Art. 1, punt 19L-Artikolu 20L-Istati Membri għandhom jipprovdu għal sanzjonijiet adegwati li jkunu applikabbli fil-każ ta’ ksur tal-leġislazzjoni nazzjonali adottata bis-saħħa ta’ din id-Direttiva. Dawn is-sanzjonijiet għandhom ikunu effettivi, proporzjonati u disswassivi. 83/477/KEEArtikolu 21L-Istati Membri iridu jżommu reġistru tal-każijiet kollha magħrufa ta' asbestożi u tal-mesoteljoma. 83/477/KEE (adattat)L-Artikolu 22L-Istati Membri għandhom jgħaddu lill-Kummissjoni d-dispożizzjonijiet tal-liġi nazzjonali li jadottaw fil-qasam li jaqa' taħt din id-Direttiva.L-Artikolu 23Id-Direttiva 83/477/KEE, kif emendata mid-Direttivi mniżżla fl-Anness II, hi mħassra, bla ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi mniżżla fl-Anness II, Parti B.Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skond it-tabella ta’ korrelazzjoni fl-Anness III.L-Artikolu 24Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil- Ġurnal Uffiċjali ta’ l-Unjoni Ewropea . 83/477/KEEL-Artikolu 25Din id-Direttiva hija indirizzata lill-Istati Membri.Magħmula fi Brussel,Għall-Parlament Ewropew Għall-KunsillIl-President Il-President 83/477/KEE (adattat)L–ANNESS IRakkomandazzjonijiet prattiċi għall-istima klinika tal-ħaddiema, skond kif imsemmi fl-Artikolu 18  (2), it-tieni nċiż 1. It-tagħrif kurrenti jindika li l-fatt li l-esposizzjoni għall-fibri ħielsa ta' l-asbestos jista' jġib il-mard li ġej:-  asbestożi,-  mesoteljoma,-  karċinoma fil-bronki,-  karċinoma gastro-intestinali.2. It-tabib u/jew l-awtorità responsabbli għas-sorveljanza medika tal-ħaddiema esposti għall-asbestos għandhom ikunu familjari mal-kondizzjonijiet jew ċirkostanzi li għalihom ikun espost kull ħaddiem. 2003/18/KE Art. 1, punt 213. L-eżami tas-saħħa tal-ħaddiema għandu jitwettaq skond il-prinċipji u l-prattiċi ta’ mediċina okkupazzjonali. Għandu jinkludi ta’ l-anqas il-miżuri li ġejjin:-  iż-żamma ta’ records ta’ l-istorja medika u okkupazzjonali tal-ħaddiem,-  intervista personali,-  eżami kliniku ġenerali, b’referenza partikolari għas-sider,-  testijiet tal-funzjoni tal-pulmun (volumi u rati tal-kurrent respiratorju).It-tabib u/jew l-awtorità responsabbli għas-sorvelljanza tas-saħħa għandu jiddeċiedi dwar aktar eżamijiet, bħal testijiet ta’ sputum cytology jew X-ray tas-sider jew tomodensitometry , fid-dawl ta’ l-għerf dwar is-saħħa okkupazzjonali l-aktar reċenti disponibbli.__________L-ANNESS IIParti ADirettiva mħassra flimkien ma’ l-emendamenti suċċessivi tagħha(imsemmi fl-Artikolu 23)Direttiva 83/477/KEE Tal-Kunsill (ĠU L 263 ta’ l-24.9.1983. p. 25) |Direttiva 91/382/KEE tal-Kunsill (ĠU L 206 tad-29.7.1991, p. 16) |Direttiva 98/24/KEE tal-Kunsill (ĠU L 131 tal-5.5.1998, p. 11) | l-Artikolu 16 biss |Direttiva 2003/18/KE tal-Parlament Ewropew u tal-Kunsill (ĠU L 97 tal-15.4.2003, p. 48) |Parti BLista tal-limiti ta’ żmien għat-traspożizzjoni fil-liġ i nazzjonali (imsemmi fl-Artikolu 23)Direttiva | Limitu ta’ żmien għat-traspożizzjoni |83/477/KEE | l-1 ta’ Jannar 1987[18] |91/382/KEE | l-1 ta’ Jannar 1993[19] |98/24/KE | il-5 ta’ Mejju 2001 |2003/18/KE | l-14 ta’ April 2006 |_____________ANNESS IIITabella Ta’ KorrelazzjoniDirective 83/477/KEE | Din id-Direttiva |Artikolu 1(1) | Artikolu 1(1) |Artikolu 1(2) | _________ |Artikolu 1(3) | Artikolu 1(2) |Artikolu 2, l-ewwel sas-sitt inċiż | Artikolu 2(a) sa (f) |Artikolu 3(1) sa (3) | Artikolu 3(1) sa (3) |Artikolu 3(3)(a) | Artikolu 3(4) |Artikolu 3(4) | Artikolu 4(5) |Artikolu 4, kliem tal-bidu | Artikolu 4(1) |Artikolu 4(1) | Artikolu 4(2) |Artikolu 4(2) | Artikolu 4(3) |Artikolu 4(3) | Artikolu 4(4) |Artikolu 4(4) | Artikolu 4(5) |Artikolu 5 | Artikolu 5 |Artikolu 6, punti 1 sa 5 | Artikolu 6, punti a) sa e) |Artikoli 7 sa 8 | Artikoli 7 sa 8 |Artikolu 9(2) | Artikolu 9 |Artikolu 10 | Artikolu 10 |Artikolu 10(a) | Artikolu 11 |Artikolu 11(1) u (2) | Artikolu 12, l-ewwel u t-tieni inċiżi |Artikolu 12(1) | Artikolu 13(1) |Artikolu 12(2), l-ewwel inċiż | Artikolu 13(2), l-ewwel inċiż |Artikolu 12(2), it-tieni inċiż, l-ewwel subinċiż | Artikolu 13(2), it-tieni punt, (a) |Artikolu 12(2), it-tieni inċiż, it-tieni subinċiż | Artikolu 13(2), it-tieni punt, (b) |Artikolu 12(2), it-tieni inċiż, it-tielet subinċiż | Artikolu 13(2), it-tieni punt, (ċ) |Artikolu 12(2), it-tielet inċiż, l-ewwel subinċiż | Artikolu 13(2), it-tielet punt, (a) |Artikolu 12(2), it-tielet inċiż, it-tieni subinċiż | Artikolu 13(2), it-tielet punt, (b) |Artikolu 12(2), it-tielet inċiż, it-tielet subinċiż | Artikolu 13(2), it-tielet punt, (ċ) |Artikolu 12(2), it-tielet inċiż, ir-raba’ subinċiż | Artikolu 13(2), it-tielet punt, (d) |Artikolu 12(2), it-tielet subparagrafu, ir-raba’ inċiż, l-ewwel sub inċiż | Artikolu 13(2), it-tielet punt, (d)(i) |Artikolu 12(2), it-tielet subparagrafu, ir-raba’ subinċiż, it-tieni sub inċiż | Artikolu 13(2), it-tielet punt, (d)(ii) |Artikolu 12(a) | Artikolu 14 |Artikolu 12(b) | Artikolu 15 |Artikolu 13(1)(a) | Artikolu 16(1)(a) |Artikolu 13(1)(b) | Artikolu 16(1)(b) |Artikolu 13(1)(ċ)(i) u (ii)) | Artikolu 16(1)(ċ) |Artikolu 13(1)(ċ)(iii) | Artikolu 16(1)(d) |Artikolu 13(1)(ċ)(iv) | Artikolu 16(1)(e) |Artikolu 13(1)(ċ)(v) | Artikolu 16(1)(f) |Artikolu 13(2) | Artikolu 16(2) |Artikolu 14(1), l-ewwel sal-ħames inċiżi | Artikolu 17(1)(a) sa (e) |Artikolu 15, introduzzjoni | Artikolu 18(1) |Artikolu 15, punti 1) sa 4) | Artikolu 18 (2) sa (5) |Artikolu 16, introduzzjoni | Artikolu 19(1) |Artikolu 16, punti 1) sa 3) | Artikolu 19(2) sa (4) |Artikolu 16(a) | Artikolu 20 |Artikolu 17 | Artikolu 21 |Artikolu 18(1) | _______ |Artikolu 18(2) | Artikolu 22 |_________ | Artikolu 23 |_________ | Artikolu 24 |Artikolu 19 | Artikolu 25 |Anness II | Anness I |_________ | Anness II |_________ | Anness III |_____________ [1] COM(87) 868 PV.[2] Ara l-Anness 3 għal Parti A tal-Konklużjonijiet.[3] Magħmul skond il-Komunikazzjoni mill-Kummissjoni lill-Parlament Ewropew u lill-Kunsill – Kodifikazzjoni ta’ l- Acquis Communautaire, KUMM(2001) 645 finali.[4] Ara l-Anness II, parti A għal din il-proposta.[5] ĠU C [...], [...], p. [...].[6] ĠU C [...], [...], p. [...].[7] ĠU L 263, l-24.9.1983, p. 25. Direttiva kif l-aħħar emendata bid-Direttiva 2003/18/KE tal-Parlament Ewropew u tal-Kunsill (ĠU L 97, 15.4.2003, p. 48).[8] Ara l-Anness II, parti A[9] Numru fir-reġistru tas-Servizz Kimiku Astratt (CAS).[10] Numru fir-reġistru tas-Servizz Kimiku Astratt (CAS).[11] Numru fir-reġistru tas-Servizz Kimiku Astratt (CAS).[12] Numru fir-reġistru tas-Servizz Kimiku Astratt (CAS).[13] Numru fir-reġistru tas-Servizz Kimiku Astratt (CAS).[14] Numru fir-reġistru tas-Servizz Kimiku Astratt (CAS).[15] ĠU L 377, 31.12.1991, p. 20.[16] Stabbiliment ta’ konċentrazzjonijiet ta’ fibri li jinġarru fl-arja. Metodu rakkomandat, permezz ta’ phase-contrast optical microscopy (metodu membrane filter) , WHO, Geneva 1997 (ISBN 92 4 154496 1).[17] ĠU L 183, tad-29.6.1989, p. 1.[18] Id-data ta' l-1 ta' Jannar 1987 hija posposta għall-1 ta' Jannar 1990 fil-każ ta' attivitajiet ta' tħaffir għall-asbestos.[19] Għal dak li għandu x'jaqsam mar-Repubblika Ellenika id-data ta’ limitu ta’ trasposizzjoni tad-Direttiva hija l-1 ta' Jannar 1996. Iżda id-data tat-traposizzjoni tad-disposizzjonijiet dwar tħaffir għall-asbestos hija l-1 ta' Jannar 1996 għall-pajjiżi Membri kollha u l-1 ta' Jannar għar-Repubblika Ellenika.